**Príloha č. 4 – Podrobný opis technologického projektu a úkonov nevyhnutných k inštalácii zariadení do priestoru č. 1 a priestoru č. 2**

1. **V rámci tohto dokumentu objednávateľ v kontexte zmluvy, ktorej je tento dokument prílohou stanovuje:**
2. Minimálne požiadavky na technologický projekt, ktorý je predávajúci povinný dodať kupujúcemu v zmysle čl. 3, bod 3.6 tejto zmluvy;
3. Minimálne požiadavky na úkony spojené s inštaláciou zariadení, ktoré je predávajúci povinný vykonať pre kupujúceho v zmysle čl. IX tejto zmluvy;
4. Vymedzenie obmedzení, ktoré táto zmluva stanovuje pre úkony nevyhnutné pre inštaláciu zariadení do priestorov č. 1 a č. 2 tak, ako sú vymedzené touto zmluvou.
5. **Minimálne požiadavky na technologický projekt, ktorý je predávajúci povinný dodať kupujúcemu v zmysle č. 3 bod 3.6 tejto zmluvy**
	1. V rámci technologického projektu úkonov nevyhnutných pre inštaláciu zariadenia (a to v počte a za prispôsobenia priestorom tak, ako je to upravené v zmluve, ktorej je tento dokument prílohou) predávajúci uvedie projektové zakreslenie zariadenia tak, aby na jeho základe bolo možné zrealizovať nasledovné úkony nevyhnutné pre inštaláciu zariadenia (na účely tohto bodu sa zariadením rozumie zariadenie počítačovej tomografie ponúknuté predávajúcim):
6. Kotvenie zariadenia ponúknutého predávajúcim do podlahy a v prípade, že to ponúknutý typ zariadenia vyžaduje aj potrebné vybetónovanie betónových základov v podlahe daného priestoru;
7. Úprava káblového kanála v podlahe daného priestoru podľa potrieb zariadenia ponúknutého predávajúcim;
8. Úprava rozvodov a koncových prvkov vzduchotechnických zariadení, ktorá vyplýva z potrieb zariadenia ponúknutého predávajúcim;
9. Úprava osvetlenia a montáž kotviacich konštrukcií podľa potrieb zariadenia ponúknutého predávajúcim;
10. Overenie a prípadná úprava kapacity hlavného prívodu elektriny pre zariadenie ponúknuté predávajúcim (prípadne prívodu vody ak je pre ponúknuté zariadenie potrebná);
11. Úprava alebo dodávka a montáž nového CT rozvádzača elektriny potrebného pre správne fungovanie zariadenia ponúknutého predávajúcim.
12. Úprava alebo montáž napojenia na dverné spínače prezliekacích boxov a predsiene v danom priestore podľa potrieb zariadenia ponúknutého predávajúcim;
13. Zapojenie zariadenia ponúknutého predávajúcim do rozvádzača CT elektrickej energie vrátane slaboprúdových rozvodov;
14. Napojenie na signalizačné svetlá nad dverami prezliekacích boxov tak, aby boli schopné správneho fungovania a kompatibilné so zariadením ponúknutým predávajúcim;
15. V prípade, že núdzové vypínače OFF (AT) nemajú ochranný kryt, výmena za nové s krytom;
16. Výmena antistatickej podlahy v danom priestore (vyšetrovni) tak aby bola podlaha vhodná pre zariadenie ponúknuté predávajúcim.
	1. Technologický projekt musí obsahovať technologické zakreslenie zariadenia, resp. umiestnenie zariadenia ponúknutého predávajúcim:
17. do priestoru do ktorého je zariadenie určené (na účely tejto zmluvy sú tieto priestory definované ako priestor č. 1 a priestor č. 2) alebo
18. do vopred nešpecifikovaného priestoru ak sa jedná o technologický projekt bez prechádzajúceho určenia priestoru v zmysel tejto zmluvy
	1. Technologický projekt musí spĺňať všetky legislatívne požiadavky, ktoré sa vzťahujú na technologický projekt, na základe ktorého majú byť zrealizované všetky úkony uvedené v bode 2.1 a to z legislatívy Slovenskej republiky, Európskej únie a relevantných medzinárodných právnych aktov a to bez ohľadu na to, či na ne táto zmluva vrátane všetkých jej príloh priamo odkazuje. Projekt musí byť opatrený podpisom a pečiatkou osoby oprávnenej projekt vypracovať.
	2. Technologický projekt v zmysle tohto dokumentu, ktorého obsahom sú úkony nevyhnutné pre inštaláciu zariadení do priestorov č. 1 a č. 2 tak, ako sú definované touto zmluvou, musí obsahovať vyjadrenie oprávnenej osoby (statika) opatrené jej pečiatkou a podpisom, že priestory č. 1 a č. 2 sú z hľadiska ich statiky vhodné na umiestnenie zariadenia ponúknutého predávajúcim.
	3. Technologický projekt v zmysle tohto dokumentu, ktorý bude podkladom pre umiestnenie zariadenia do vopred nešpecifikovaných priestorov musí obsahovať stanovenie minimálnych požiadaviek na statiku priestoru, v ktorom bude zariadenia umiestnené.
	4. Technologický projekt v zmysle vyššie uvedeného bude kupujúcemu odovzdaný v elektronickej podobe a to v editovateľnom formáte .dwg a .xls a word, a v needitovateľnom formáte .pdf a v dvoch tlačených vyhotoveniach.
	5. Technologický projekt bude obsahovať podrobný výpočet materiálov a prác vrátane merných jednotiek a počtu merných jednotiek všetkých materiálov a prác, ktorých použitie alebo realizácia sú potrebné za účelom realizácie úkonov v zmysle bodu 2.1 tohto dokumentu.
19. **Minimálne požiadavky na úkony spojené s inštaláciou zariadení, ktoré je predávajúci povinný vykonať pre kupujúceho v zmysle čl. IX tejto zmluvy:**
	1. V zmysle čl. IX bod 9.3 zmluvy, ktorej je tento dokument prílohou sa pod pojmom úkony nevyhnutné k inštalácii zariadení rozumejú nasledujúce úkony, ktoré bude predávajúci realizovať pre kupujúceho na základe technologického projektu a za podmienok ustanovených v zmluve, ktorej je tento dokument prílohou:
20. Kotvenie zariadenia ponúknutého predávajúcim do podlahy a v prípade, že to ponúknutý typ zariadenia vyžaduje aj potrebné vybetónovanie betónových základov v podlahe daného priestoru;
21. Úprava káblového kanála v podlahe daného priestoru podľa potrieb zariadenia ponúknutého predávajúcim;
22. Úprava rozvodov a koncových prvkov vzduchotechnických zariadení, ktorá vyplýva z potrieb zariadenia ponúknutého predávajúcim;
23. Úprava osvetlenia a montáž kotviacich konštrukcií podľa potrieb zariadenia ponúknutého predávajúcim;
24. Overenie a prípadná úprava kapacity hlavného prívodu elektriny pre zariadenie ponúknuté predávajúcim;
25. Úprava alebo dodávka a montáž nového CT rozvádzača elektriny potrebného pre správne fungovanie zariadenia ponúknutého predávajúcim.
26. Úprava alebo montáž napojenia na dverné spínače prezliekacích boxov a predsiene v danom priestore podľa potrieb zariadenia ponúknutého predávajúcim;
27. Zapojenie zariadenia ponúknutého predávajúcim do rozvádzača CT elektrickej energie;
28. Napojenie na signalizačné svetlá nad dverami prezliekacích boxov tak, aby boli schopné správneho fungovania a kompatibilné so zariadením ponúknutým predávajúcim;
29. V prípade, že núdzové vypínače OFF (AT) nemajú ochranný kryt, výmena za nové s krytom;
30. Výmena antistatickej podlahy v danom priestore (vyšetrovni) tak aby bola podlaha vhodná pre zariadenie ponúknuté predávajúcim.
31. **Vymedzenie obmedzení, ktoré táto zmluva stanovuje pre úkony nevyhnutné pre inštaláciu zariadení do priestorov č. 1 a č. 2:**
	1. Zmluvné strany sa na účely zmluvy, ktorej je tento dokument prílohou dohodli, že úkony nevyhnutné k inštalácii zariadení ponúknutých predávajúcim v rámci priestorov č. 1 a č. 2 tak, ako sú zadefinované touto zmluvou vrátane všetkých jej príloh nebudú zahŕňať žiadne iné úkony ako úkony definované v bode 3.1 tohto dokumentu.
	2. Zmluvné strany sa výslovne dohodli, že súčasťou úkonov nevyhnutných pre inštaláciu zariadenia nebude posúvanie existujúcich priečok.
	3. Kupujúci je oprávnený odmietnuť prevziať plnenie, v rámci ktorého sú vykonané úkony iné ako úkony definované v bode 3.1 tohto dokumentu a požiadať predávajúceho o navrátenie priestoru č. 1 a č. 2 do stavu pred uskutočnením takýchto úkonov.
	4. V prípade nevyhnutnej potreby úpravy rozsahu týchto úkonov je, je takáto úprava možná len na základe písomného dodatku k zmluve, ktorej prílohou je tento dokument a to za podmienok vymedzených § 18 zákona č. 343/2015 Z. z. o verejnom obstarávaní alebo ekvivalentného zákona, ktorý bude v čase potreby takejto úpravy v podmienkach Slovenskej republiky účinný.